GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

Općinsko vijeće

KLASA: 022-05/19-01/40

URBROJ: 2186/03-02-19-1

Cestica, 13.06.2019.

Na temelju čl. 30. Statuta Općine Cestica („Službeni vjesnik Varaždinske županije“ br. 17/18), te čl. 6. Odluke o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18), Općinsko vijeće Općine Cestica na 13. sjednici održanoj dana 13. lipnja 2019. godine donosi

**ODLUKU**

**o izmjeni i dopuni Odluke o prodaji nekretnina u vlasništvu Općine Cestica**

Članak 1.

U Odluci o prodaji nekretnina u vlasništvu Općine Cestica („Službeni vjesnik Varaždinske županije“ br. 17/18) mijenja se članak 2. i glasi:

„Sukladno Odluci o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18), a na temelju ove Odluke općinski načelnik će raspisati javni natječaj za prodaju čestica iz Popisa.

U slučaju da nakon provedenog javnog natječaja za prodaju nekretnine po početnoj cijeni nije bilo zainteresiranih ponuditelja, općinski načelnik može raspisati novi javni natječaj uz smanjenu početnu cijenu.

Općinski načelnik može raspisati novi javni natječaj, bez posebne odluke Općinskog vijeća, uz smanjenu početnu cijenu za 25% od utvrđene. Početna cijena ne može biti smanjena za više od 50% od prvo utvrđene početne cijene.

Članak 2.

Ova Odluka stupa na snagu osmog dana od dana objave u „Službenom vjesniku Varaždinske županije.“

Predsjednik Općinskog vijeća

Darko Majhen, mag.pol.